CELEX: 62011TN0151
Language: da
Date: 2011-03-11 00:00:00
Title: Sag T-151/11: Sag anlagt den 11. marts 2011 — Telefónica de España et Telefónica Móviles España mod Kommissionen

14.5.2011   
            
            
               DA
            
            
               Den Europæiske Unions Tidende
            
            
               C 145/32
            
         Sag anlagt den 11. marts 2011 — Telefónica de España et Telefónica Móviles España mod Kommissionen
   (Sag T-151/11)
   2011/C 145/53
   Processprog: spansk
   
      Parter
   
   
      Sagsøgere: Telefónica de España, SA (Madrid, Spanien), Telefónica Móviles España, SA (Madrid, Spanien) (ved advokaterne F. González Díaz og F. Salerno)
   
      Sagsøgt: Europa-Kommissionen
   
      Sagsøgernes påstande
   
   
               —
            
            
               Europa-Kommissionens afgørelse af 20. juli 2010 annulleres i henhold til artikel 263 TEUF.
            
         
               —
            
            
               Europa-Kommissionen tilpligtes under alle omstændigheder at betale sagens omkostninger.
            
         
      Søgsmålsgrunde og væsentligste argumenter
   
   Dette søgsmål er anlagt til prøvelse af Kommissionens afgørelse af 20. juli 2010 om statsstøtteordning C 38/09 (ex NN 58/09), som Spanien påtænker at gennemføre til fordel for Corporación de Radio y Televisión Española (RTVE) (EUT L 1, s. 9), hvorved den nye støtteordning til fordel for den offentlige radio- og TV-transmission, Coporacación de Rado y Televisión Española, som indført ved lov nr. 8/2009 af 28. august, erklæres forenelig med fællesmarkedet i henhold til artikel 106, stk. 2, TEUF.
   Til støtte for søgsmålet har sagsøgeren fremsat fem anbringender.
   
               1)
            
            
               Første anbringende vedrører tilsidesættelse af artikel 108, stk. 2, TEUF i det omfang, Kommissionen ikke har indledt den procedure, der er foreskrevet i nævnte bestemmelse, i forbindelse med adskillelsen af finansieringen fra den samlede støtteforanstaltning i den foreliggende sag.
            
         
               2)
            
            
               Andet anbringende vedrører tilsidesættelse af artikel 108 TEUF i det omfang, Kommissionen fastslår adskillelsen af finansieringen fra den samlede støtteforanstaltning og fejlagtigt udelukkende definerer den supplerende støtte som ny støtte. Ved denne ageren tilpasser Kommissionen sig hverken retspraksis eller sin egen beslutningspraksis.
            
         
               3)
            
            
               Tredje anbringende vedrører tilsidesættelse af artikel 256 TEUF, eftersom beslutningen ikke giver nogen forklaring på, hvordan den når til den konklusion, at de tre skatteforanstaltninger, som indføres eller ændres ved artikel 4, 5 og 6 i lov nr. 8/2009, kan adskilles fra den nuværende finansieringsordning for RTVE.
            
         
               4)
            
            
               Fjerde anbringende vedrører en retlig fejl ved at afkoble finansieringskilden fra foranstaltningen, for så vidt som uforeneligheden af finansieringskilderne med fællesskabsretten nødvendigvis må medføre deres uforenelighed med bestemmelserne på statsstøtteområdet. Det bekræftes i denne henseende, at den anfægtede afgørelse erklærer en støtte, der er forbundet med en finansiering, som selvsamme Kommission i en parallel sag har anset for at være i strid med Den Europæiske Unions ret, for forenelig med fællesmarkedet.
            
         
               5)
            
            
               Femte anbringende vedrører tilsidesættelse af artikel 106, stk. 2, TEUF og/eller artikel 256 TEUF på grund af manglende fornøden begrundelse for, at der ikke foreligger overkompensation, og for at foranstaltningen har haft en indvirkning på konkurrencen på det indre marked. Dels har afgørelsen konkret ikke taget højde for, at de fremtidige, faktiske omkostninger for Corporación RTVE vil være mindre end de hidtidige omkostninger, dels erklærer afgørelsen en foranstaltning, som garanterer en beskyttelse »over for udsving i reklameindtægterne«, for forenelig med fællesmarkedet, på trods af at der ikke længere eksisterer nogen handelsrisiko.